APROBACIÓN DEFINITIVA ORDENANZA SIMPLIFICATIVA ADMINISTRATIVA.
ADMINISTRACIÓN LOCAL — Municipal — Cerdedo (Ordenanzas e Regulamentos, 14/10/2015)

1. A presente ordenanza dítase para dar cumprimento, neste eido municipal, ao mandato contido na Disposición Adicional 8ª da Lei 2/2011, de 4 de marzo, de economía sostible, e ten por obxecto regular os procedementos de intervención municipal para habilitar, ou, no seu caso autorizar, o exercicio de actividades e a prestación de servizos así como a execución de determinadas obras menores que pola súa menor entidade e incidencia urbanística e medio-ambiental, someteranse, respectivamente, á presentación dunha declaración responsable, comunicación previa ou a unha tramitación simplificada a través de actuacións comunicadas, consonte ao determinado na Lei 13/2010, do 17 de decembro, do comercio interior de Galicia, Real Decreto-lei 19/2012, do 25 de maio, de medidas urxentes de liberalización do comercio e de determinados servizos e demais normativa estatal e autonómica de transposición da Directiva de Servizos 2006/123 CE.2. As súas finalidades xenéricas residen en acadar unha simplificación dos procedementos administrativos e na eliminación de obstáculos para facer efectivas, no eido das actividades de ámbito local, as liberdades de estabelecemento e prestación de servizos en exercicio de dereitos preexistentes. Asemade, páutanse e planifícanse os procedementos de comunicación necesarios así como os de verificación posterior do cumprimento dos requisitos esixidos para o exercicio da actividade que se prevén na lexislación urbanística, medio-ambiental e sectorial de aplicación, ademais de xustificárense os supostos de concorrencia de interese xeral para o mantemento da licenza previa municipal de actividade, apertura ou de obras.3. A presente ordenanza fixa, en particular, as condicións, requisitos e procedementos que deberán observarse para a eficacia das declaracións responsables do inicio de actividades comerciais polo miúdo, incluídas as correspondentes instalacións e obras ligadas ao acondicionamento dos locais comerciais, e, en xeral, dos servizos e das actividades económicas inocuas por non estaren sometidas a avaliación ambiental ou autorización sanitaria, así coma para a eficacia das comunicacións dos cambios de titularidade tanto de licenzas urbanísticas como dos títulos xurídicos habilitantes para o desenvolvemento de actividades e a prestación de servizos. Asemade, arbitra un procedemento simplificado e comunicado para habilitar, de xeito inmediato, a realización de determinadas obras menores.1. O ámbito de aplicación da presente ordenanza cínxese territorialmente ao termo municipal do Concello de Cerdedo.2. Dende o punto de vista obxectivo regúlanse e quedan pautados os supostos, os requisitos e os procedementos de comunicación e verificación posterior para o inicio das seguintes actividades e obras: 2.1. O inicio ou apertura, incluídas as instalacións e acondicionamentos correspondentes que non precisen proxecto segundo a Lei 38/1999, do 5 de novembro de ordenación da edificación, de calquera actividade comercial, polo miúdo e realizada en estabelecementos permanentes cunha superficie útil de exposición e venda ao público non superior a 300 metros cadrados, previstas no art.2 da Lei 13/2010, do 17 de decembro, de comercio interior de Galicia e no anexo do Real Decreto-lei 19/2012, de 25 de maio, así como, en xeral, das actividades económicas inocuas que non se atopen incluídas no eido do Decreto 133/2008, do 12 de xuño, polo que se regula a avaliación de incidencia ambiental ou calquera outra cautela ambiental previa, que non estean sometidas á tramitación propia da normativa de espectáculos públicos e actividades recreativas, que non requiran o oportuno informe da Consellería de Sanidade, ou que estean excluídas do eido de aplicación da normativa de transposición da Directiva de Servizos.2.2. Os cambios de titularidade tanto de licenzas de obras, e/ou de licenzas de apertura/actividade como os das de actividades declaradas responsablemente, que se efectúan ao abeiro do disposto no artig o 13 do Regulamento de servizos das corporacións locais e/ou do artigo 28.4 da devandita Lei de comercio interior de Galicia ou norma que a substitúa.2.3. A execución de determinadas obras menores de escasa entidade técnica, económica e incidencia urbanística e ambiental que se especifican no artigo 6.2 desta norma.3. As restantes actividades, instalacións e obras non incluídas no ámbito de aplicación da presente ordenanza regulado no seu capítulo II, quedan suxeitas ao procedemento de licenza previa, agás disposición legal en contrario, polos motivos de interese xeral que se expresan nesta ordenanza.4. Todas as actividades, servizos, instalacións e obras, comunicadas ou declaradas polos mecanismos de intervención pautados na presente ordenanza, entenderanse habilitadas sempre agás o dereito de propiedade e sen prexuízo de terceiros. Aos efectos da aplicación da presente ordenanza defínese como: 1. Declaración Responsable: documento subscrito por un suxeito interesado no que manifesta, baixo a súa responsabilidade, que cumpre cos requisitos establecidos na normativa vixente para acceder ao recoñecemento dun dereito ou facultade ou para o seu exercicio, que dispón da documentación que así o acredita e que se compromete a manter o seu cumprimento durante o período de tempo inherente a dito recoñecemento ou exercicio. Tales requisitos recóllense de xeito expreso e preciso na presente ordenanza e reflíctense nos correspondentes modelos normalizados de declaración responsable incorporados como anexo III.2. Comunicación Previa: documento polo que os interesados poñen en coñecemento da administración pública competente os seus datos identificativos e demais requisitos esixibles para o exercicio dun dereito ou inicio dunha actividade.3. Licenza: acto administrativo regrado, expreso ou tácito, polo que o Concello autoriza, previa comprobación das condicións establecidas pola normativa aplicable, actos de ocupación, construción, edificación, uso do solo ou subsolo ou o exercicio de actividades.4. Licenzas para obras menores por actuación comunicada: aquelas licenzas para determinado tipo de obras menores expresamente enumeradas na presente ordenanza, para as que se arbitra un procedemento simplificado de comunicación, que se pauta nesta norma, dada a suficiencia dun coñecemento e control inmediato para determinar a súa adecuación á normativa urbanística aplicable, por mor do seu reducido impacto urbanístico, medio-ambiental e escasa entidade técnica, económica e de volume de obra.5. Obras menores: obras e instalacións de técnica simple e escasa entidade construtiva e económica que non supoñan alteración do volume, do uso, das instalacións e servizos de uso común e do número de vivendas e locais, sen que poidan afectar ao deseño exterior, á cimentación, á estrutura ou ás condicións de habitabilidade ou seguridade dos edificios ou instalacións de tódalas clases. Abranguen as pequenas obras de simple conservación, reparación, decoración e ornato que non precisan de proxecto técnico e non implican un orzamento elevado. En ningún caso se entenderán como tales os parcelamentos urbanísticos, os muros de contención, os peches con muros de fábrica de calquera clase, as intervencións en edificios declarados bens de interese cultural ou catalogados e os grandes movementos de terra.6. Obras Maiores: obras ou instalacións que non estean incluídas na categoría de obras menores. Necesitan de proxecto técnico e abranguen, basicamente, os conceptos de obra nova ou nova edificación, as obras de restauración estrutural, de ampliación, de reestruturación, ou de instalación e/ou acondicionamento de locais para as actividades, e de conservación, rehabilitación e restauración, que afecten a elementos estruturais, e as obras de demolición ou derrube.1. Quedan suxeitas ao réxime de declaración responsable regulado na presente ordenanza todos aqueles servizos, actividades, instalacións e obras ligadas ao acondicionamento de locais comerciais polo miúdo, cunha superficie útil de exposición e venda ao público non superior a 300 metros cadrados, que non precisen da redacción dun proxecto de obra consonte á Lei 38/1999, do 5 de novembro, que atinxan a locais situados en edificacións que conten con licenza de primeira ocupación ou se atopen legalmente acondicionados e se refiran a usos permitidos ou compatibles segundo as ordenanzas do planeamento xeral que se atope en vigor, tales como a apertura de comercios, polo miúdo, en estabelecementos permanentes, para o exercicio de actividades inocuas, o exercicio de profesións liberais e colexiadas, os servizos de carácter financeiro, de transportes, de seguros, academias, oficinas administrativas e institucionais, así coma, en xeral, as actividades económicas que non se exclúan expresamente no seguinte punto e sempre e cando no interior do local onde se desenvolvan non se dispoña de instalacións ou aparellos que, polo seu funcionamento, puideran seren merecedoras da súa cualificación como actividades molestas, insalubres, nocivas ou perigosas ou suxeitas a incidencia ambiental. Considéranse expresamente incluídas no ámbito de aplicación do réxime de declaración responsable pautado na presente ordenanza os servizos e as actividades comerciais incluídas no anexo do Real Decreto Lei 19/2002, do 25 de maio, de medidas urxentes de liberalización do comercio e de determinados servizos. As instalacións e obras ligadas ao acondicionamento de locais comerciais suxeitaranse tamén ao réxime de declaración responsable, exclusivamente, cando se refiran as actividades e servizos incluídos no anexo do Real Decreto Lei 19/2002, do 25 de maio, de medidas urxentes de liberalización do comercio e de determinados servizos, sempre que as correspondentes obras de acondicionamento non requiran de proxecto consonte á Lei /38/1999, do 5 de novembro, de ordenación da edificación. Este anexo entenderase modificada consonte aos cambios que se poidan introducir na normativa estatal ou autonómica de superior rango. No anexo I desta ordenanza incorpórase, a título informativo e non excluínte, unha relación doutras actividades e servizos que se suxeitan ao réxime de declaración responsable exclusivamente para o seu exercicio ou prestación.2. Quedan excluídas expresamente deste procedemento e sometidas a licenza de primeira ocupación, instalación, obras e apertura ou actividade previa, segundo proceda, ademais daquelas obras e actividades que se refiran a establecementos non permanentes ou locais cunha superficie útil de exposición e venda ao público superior a 300 metros cadrados, as seguintes: 2.1. As instalacións, obras de acondicionamento e actividades suxeitas ao trámite de incidencia, efectos ou impacto ambientais ou a calquera clase de avaliación ambiental.2.2. Actividades que requiran de informe previo á autorización municipal da consellería titular da competencia en sanidade para ao seu exercicio.2.3. As actividades, instalación e obras de acondicionamento que requiran informe ou autorización previa e preceptiva doutra administración sectorial, de natureza demanial ou de protección patrimonial, como por exemplo, en materia de estradas, costas, augas, patrimonio cultural, etc.2.4. Todas as actividades e instalacións relacionadas no Decreto 160/2005, do 2 de xuño, que modifica o Decreto 294/2004, do 18 de novembro, polo que se aproba o Catálogo de espectáculos públicos e actividades recreativas da Comunidade Autónoma de Galicia, suxeitas á regulamentación e ao procedemento previsto no Regulamento xeral de policía de espectáculos públicos e actividades recreativas, aprobado polo Real decreto 2816/1982, de 27 de agosto. Inclúense entre estas os servizos prestados por empresas de ocio e espectáculos tales como cinemas, teatros, circos, ludotecas, parques infantís ou similares e tamén, os hoteis, así como as cafetarías, bares, restaurantes e hostalería en xeral.2.5. Os servizos de reparación, mantemento e asistencia técnica, sempre que non vaian asociados á venda, con carácter ordinario ou habitual e as industriais en xeral e no se inclúan expresamente no anexo I desta ordenanza.2.6. As vivendas e usos residenciais en xeral.2.7. As que atinxan, se desenvolvan ou impliquen uso privativo ou ocupación de bens demaniais de uso ou servizo público e a venda ambulante ou en feiras e mercados tradicionais que se desenvolven no espazo público.2.8. As que atinxan ou se desenvolvan en edificacións en situación urbanística de fóra ordenación, en edificacións construídas sen licenza ou que conten con expediente incoado por presunta infracción urbanística.2.9. As actividades expresamente excluídas do ámbito de aplicación da Directiva 2006/13/CE ou as actividades comerciais para as que se esixa licenza previa en aplicación da Lei 13/2010, de 17 de decembro, do comercio interior de Galicia ou de calquera outra lei ou disposición regulamentaria de carácter xeral con competencias sectoriais na actividade ou servizo de que se trate.2.10. As obras de edificación de nova construción e as vencelladas ao acondicionamento dos locais que requiran dun proxecto de obra consonte á Lei 38/1999, de 5 de novembro de ordenación da edificación ou norma que no futuro a substitúa, as cales se seguirán regulando, en canto á esixencia de licenza previa, requisitos xerais e competencia para o seu outorgamento, pola normativa vixente.2.11. As obras de ampliación, modificación, reforma ou rehabilitación que alteren a configuración arquitectónica do edifico, por mor da variación esencial da composición xeral exterior, da volumetría, que afecten aos elementos estruturais, impliquen sobrecargas respecto dos cálculos estruturais preexistentes, incidan nos elementos comúns ou nas redes de servizos xerais.2.12. As obras e actividades que teñan por obxecto o cambio dos usos característicos do edificio.2.13. As obras e actividades que teñan impacto no patrimonio histórico artístico por afectar a edificacións declaradas BIC, catalogadas ou inventariadas. Abrangue tódolos supostos de transmisión da titularidade de licenzas urbanísticas, de obras, de actividade e/ou apertura así como da titularidade de actividades declaradas responsablemente, que se efectúen ao abeiro do disposto no artigo 13 do Regulamento de servizos das Corporacións Locais e/ou do artigo 28.4 da Lei 13/2010, de 17 de decembro, de comercio interior de Galicia, ben sexa por traspaso, sucesión, fusión, absorción, cambio de nome, transformación de fórmula xurídico-mercantil ou semellante, tanto inter-vivos como mortis-causa, sempre que se cumpra cos seguintes requisitos: 1. O local ou instalación en cuestión ten que se corresponder e axustar en canto ao seu acondicionamento, instalacións e distribución ao que obtivo licenza de primeira ocupación ou apertura inicial e cumprir a instalación con tódalas medidas correctoras esixidas nos títulos xurídicos habilitantes de obras e de actividade.2. O novo titular debe manifestar que é coñecedor de que a obra ou actividade se ten que axustar e dar cumprimento a todas as condicións impostas no/s acto/s administrativo/s habilitante/s para o exercicio da actividade ou a execución da obra ou instalación, e que non se menoscabaron as medidas de seguridade e correctoras da actividade que se vén desenvolvendo.3. Nos supostos de cambio de titularidade relativos a licenzas de apertura ou a actividades declaradas responsablemente, ao se tratar de autorizacións de tracto sucesivo, a actividade acomodarase á normativa reguladora que vaia entrando en vigor e sexa esixible, previa obtención das preceptivas autorizacións que, no seu caso, resulten necesarias para tal finalidade.1. Por este procedemento simplificado tramitaranse as licenzas que se soliciten para aquelas actuacións, definidas no artigo 3 desta ordenanza, nas que, por mor do seu reducido impacto urbanístico ou medio-ambiental e escasa entidade técnica e orzamentaria, sexa dabondo a súa comunicación e un control inmediato para determinar a súa adecuación á normativa aplicable, seguindo a tramitación que se determina nos artigos 10 e 13 da presente ordenanza.2. Someteranse ao procedemento simplificado de tramitación por actuación comunicada as solicitudes de licenza para a realización das seguintes obras menores, coas condicións indicadas e sempre que concorran as circunstancias expresadas nesta ordenanza e particularmente no punto 3 deste artigo: 2.1. Obras de conservación exteriores. Deberan manter, en todo caso, as características compositivas básicas das fachadas e cubertas, así como a uniformidade estética e dos materiais empregados nas obras exteriores que afecten á fachada, á cuberta e ás carpinterías exteriores. Poderán consistir en: 2.1.1. Fachadas e medianeiras: a) Branqueo, revoco ou pintado de paramentos, pintado de portas, fiestras, beirados, enreixados e balcóns. b) Inspección e revisión de fachadas e medianeiras e reparacións puntuais que non supoñan cambio dos materiais de acabado da fachada. c) Branqueo ou pintado con cores claras ou acordes coa contorna das medianeiras. d) Colocación de cristais, reparación puntual e parcial dos elementos da fachada e das medianeiras.2.1.2. Cubertas, canles e baixantes: a) Inspección e reparación puntual dos elementos da cuberta (antenas individuais ou colectivas, chemineas.) b) Limpeza e/ou reposición puntual de tellas deterioradas ou rotas e, en xeral, reparación puntual e parcial do material da cuberta en mal estado, así como reposición ou reparacións de canles e baixantes.2.1.3. Pasaxes permanentes dos vehículos: Reposición da sinalización autorizada que se atope deteriorada.2.1.4. Baixos das edificacións, limpezas de soares, mantemento dos espazos libres privados das parcelas: a) Mantemento ou reparación dos cerramentos dos baixos de edificacións desocupados. b) Limpeza e pequenas reparacións de conservación e mantemento de soares e espazos libres das parcelas edificadas, tales como podas, axardinamentos, pavimentación, implantación de bordos, instalacións de rego e obras menores de conservación dos espazos libres de dominio privado, agás que se refira a inmobles catalogados ou inventariados e sen que se poida afectar coas obras a calquera uso, servizo ou instalación pública.2.1.5. Rótulos e toldos: Limpeza e adecentamento dos toldos e rótulos instalados con licenza que se atopen deteriorados segundo as ordenanzas municipais.2.1.6. Obras menores de rede interior para a acometida á rede xeral de auga e/ou sumidoiro, sempre que non afecten a habitabilidade.2.1.7. Quedan excluídas expresamente do ámbito de aplicación deste procedemento simplificado as obras menores exteriores, que deseguido se relacionan: a) As obras que precisen da instalación de estadais ou elementos equivalentes (exceptuándose as vivendas unifamiliares) e gindastres. Nestes supostos a licenza que debe solicitarse tramitarase segundo o procedemento ordinario e requirirá da achega á solicitude do correspondente proxecto ou estudo técnico no que se inclúa o estudo de seguridade e saúde subscrito por técnico competente que acredite o cumprimento da normativa de seguridade e saúde e demais documentación normativamente esixida. No suposto de que se prevea a colocación da estada en espazo público, precisará de previa autorización específica de ocupación. b) As obras de peche de balcóns e terrazas, as de apertura de novos ocos na fachada ou de tapiado dos existentes e as que leven aparelladas variacións parciais dos materiais, cores ou composición das fachadas e das cubertas.2.2. Obras de reforma e reparacións menores interiores en vivendas e locais.2.2.1. Obras menores interiores en vivendas.2.2.1.1. Obras de reforma parcial non estrutural de escasa entidade, tales como pequenas reparacións, obras de mellora, renovación, modificacións o substitucións menores dos elementos e acabados interiores que deseguido se relacionan, nas que concorran as circunstancias expresadas no punto epígrafe 2.2.1.2 deste artigo: a) Obras de decoración e pintura interior. b) Levantado/demolición e substitución dos materiais de acabado tales como pavimentos, solados, revestimentos, lucidos, azulexados e chapados. c) Demolición e substitución de falsos teitos. d) Substitución de carpintaría e do acristalamento interior. e) Pequenas reparacións, substitucións e instalacións parciais da rede eléctrica, de fontanaría, de calefacción, dos radiadores, do mobiliario de cociña, dos sanitarios e dos seus accesorios. f) Obras menores de supresión de barreiras arquitectónicas que permitan converter as vivendas ou edificios en accesibles ou practicables ou mellorar as condicións de accesibilidade.2.2.1.2. Para poder acollerse ao procedemento simplificado de actuación comunicada para obras interiores en vivendas, deberán concorrer as circunstancias seguintes: a) Non poderán afectar aos elementos estruturais, implicar sobrecargas respecto dos cálculos estruturais preexistentes ou incidir nos elementos comúns ou nas redes de servizos xerais. Tampouco modificarán a distribución interior ou a tabicaría, nin poderán implicar a apertura ou ampliación de ocos en muros. b) Non poderán afectar ás condicións de seguridade contra incendios ou de seguridade de utilización nin empeorar ás condicións de habitabilidade e accesibilidade. c) Non poden precisar da instalación de estadas de máis de seis metros ou elementos equivalentes. Nestes supostos será de aplicación o sinalado no epígrafe 2.1.7. a) deste artigo. d) Non poden implicar a modificación substancial do uso residencial nin do número de vivendas. e) Non poden afectar a edificacións declaradas BIC, catalogadas, inventariadas ou en situación de fóra de ordenación.2.2.2. Obras menores interiores en locais comerciais.2.2.2.1. Obras menores interiores en locais e naves comerciais que posúan licenza de apertura ou conten con declaración responsable, legalmente formalizada, para actividades e servizos non incluídos no anexo do Real Decreto-lei, 19/2012, do 25 de maio ou norma que o substitúa, que consistan en pequenas reformas e reparacións de escasa entidade, obras de mellora, renovación, modificacións ou substitucións menores dos elementos e acabados interiores, que deseguido se relacionan, nas que concorran as circunstancias expresadas no epígrafe 2.2.2.2: a) Obras de decoración e de pintura interior. b) Levantado/demolición e substitución dos materiais de acabado tales como pavimentos, solados, revestimentos, lucidos, azulexados e chapados. c) Demolición e substitución de falsos teitos. d) Substitución de carpintaría e do acristalamento interior. e) Pequenas reparacións, substitucións e instalacións parciais da rede eléctrica, de fontanería, de calefacción, dos radiadores, do mobiliario de cociña, dos sanitarios e accesorios. f) Obras menores interiores de supresión de barreiras arquitectónicas que permitan converter os locais en accesibles ou practicables ou mellorar as condicións de accesibilidade.2.2.2.2. Para poder acollerse ao procedemento simplificado de actuación comunicada para obras interiores en locais deberán concorrer as circunstancias seguintes: a) Non poderán afectar aos elementos estruturais, implicar sobrecargas respecto dos cálculos estruturais preexistentes ou incidir nos elementos comúns ou nas redes de servizos xerais. Tampouco modificarán a distribución interior, a tabicaría, os percorridos de evacuación, o ancho dos corredores ou o aforamento, nin poderán implicar a apertura ou ampliación de ocos en muros. b) Non poderán implicar a modificación do uso nin menoscabar ou reducir as condicións de accesibilidade ou de seguridade contra incendios, de seguridade de utilización, de accesibilidade ou as esixibles en calquera normativa sectorial aplicable, por requirir, nestes supostos, a obtención de licenza previa de obras de acondicionamento, que se tramitará polo procedemento normal. c) Non poden precisar da instalación de estadas de máis de seis metros ou elementos equivalentes. Nestes supostos será de aplicación o sinalado no epígrafe 2.1.7 a) deste artigo. d) Que non se trate de actividades clasificadas ou sometidas a incidencia ou calquera outra cautela ambiental, nin á regulamentación de espectáculos públicos e actividades recreativas. e) Non afectarán ao aspecto exterior nin aos elementos comúns. f) Non poden afectar a edificacións declaradas BIC, catalogadas, inventariadas ou en situación de fóra de ordenación.3. Con carácter xeral, e sen prexuízo do indicado nos parágrafos precedentes, exclúense deste procedemento simplificado de licenza de tramitación comunicada e sométense ao procedemento normal de previa licenza as obras menores non incluídas nos epígrafes anteriores e, expresamente, aquelas si enumeradas nas que concorran as seguintes circunstancias: 3.1 Obras cuxa execución requira de informes sectoriais preceptivos e previos á licenza municipal.3.2 Obras en edificacións en situación urbanística de fóra ordenación.3.3 Obras en edificacións construídas sen licenza ou que conten con expediente incoado por presunta infracción urbanística. Capítulo III. Requisitos e documentación En tódolos casos regulados na presente ordenanza deberá achegarse a seguinte documentación: 1. Instancia correspondente que, obrigatoriamente, deberá utilizar o modelo normalizado.2. Fotocopia do NIF/NIE do/a solicitante e, no seu caso, do/a representante.3. Escritura de sociedade, poder ou documentación acreditativa da representación, cando proceda.4. Xustificante acreditativo do pagamento das taxas e tributos correspondentes que sexan preceptivos.5. Documentación acreditativa da referencia catastral Deberá achegarse a declaración, obrigatoriamente, no modelo normalizado, que se inclúe no anexo III desta ordenanza e que abrangue, ademais da documentación relacionada no artigo 7, a seguinte: 1. Declaración responsable da certeza do manifestado na instancia normalizada, que incluirá a manifestación explícita do cumprimento dos requisitos esixibles consonte á normativa vixente, incluído estar en posesión de proxecto subscrito por técnico competente para o caso de que as obras previas de acondicionamento a realizar así o requiran consonte ao establecido na lexislación vixente.2. Compromiso de cumprimento dos requisitos normativamente esixidos e mantemento de tódalas medidas correctoras precisas para o correcto exercicio da actividade durante todo o período de tempo a el inherente.3. Compromiso de acomodación ás esixencias derivadas da nova normativa que de xeito sucesivo vaia entrando en vigor, previa obtención das autorizacións que, no seu caso, resulten necesarias para tal finalidade, ao tratarse dunha actividade continuada.4. Indicación da data de inicio da actividade e, no seu caso das instalacións e/ou obras de acondicionamento, con presunción de inicio no mesmo día de presentación da instancia no seu defecto.5. Declaración de que posúe no local comercial, a disposición do persoal técnico inspector municipal, ademais da propia instancia selada polo rexistro administrativo correspondente, a seguinte documentación: 5.1. Nos supostos de licenza previa de obras.5.1.1. Licenza municipal de obras outorgada e proxecto licenciado subscrito por técnico competente.5.1.2. Certificado de remate da obra asinado por técnico competente e, no seu caso, visado colexialmente, así como a restante documentación técnica esixida na licenza de acondicionamento con carácter previo ao exercicio da actividade.5.2. Nos supostos de actividades sen obras.5.2.1. Memoria de actividade subscrita por técnico competente.5.2.2. Certificado de seguridade e solidez das instalacións, subscrito por técnico competente.5.2.3. Documentación técnica subscrita por técnico competente, que xustifique o cumprimento de: 5.2.3.1. A normativa sectorial de aplicación vixente.5.2.3.2. O Código Técnico da Edificación.5.2.3.3. A normativa reguladora da protección contra incendios.5.2.3.3. O Regulamento electrotécnico para baixa tensión.5.2.3.4 A normativa vixente en materia de protección contra o ruído e a contaminación acústica.5.2.3.5. A normativa en vigor sobre accesibilidade e supresión de barreiras arquitectónicas.5.2.3.6. A normativa sanitaria.5.2.3.7. O cumprimento das determinacións contidas nas Ordenanzas e Regulamentos Municipais e no Planeamento urbanístico do Concello, en vigor.5.2.4. Documentación xustificativa do cumprimento do artigo 5 da Lei 13/2010, do comercio interior de Galicia, cando proceda.5.2.5. Autorizacións e rexistros sectoriais que resulten necesarios para o exercicio da actividade.5.2.3. Plano de situación.5.3. Nos supostos de actividades con simultánea execución da instalación ou das obras de acondicionamento suxeitas a declaración responsable. Ademais da documentación sinalada no punto 5.2 deberase dispor no local antes do inicio das instalacións e obras: 5.3.1. Proxecto técnico que describa as instalación e/ou obras de acondicionamento a executar e xustifique o cumprimento da normativa urbanística e sectorial de aplicación, oficio de dirección de obra e certificado oficial de remate de obras ou instalacións unha vez culminadas estas; documentación que deberá estar subscrita por técnico competente, e de ser procedente, debidamente visada polo correspondente colexio profesional.5.3.2. De non ser preceptivo proxecto: a) Plano de situación e localización do inmoble no que se solicita a obra. b) Orzamento debullado ou por partidas das obras que se pretenden executar que deberá ter en conta a ordenanza fiscal en vigor. c) Certificado de remate da obra asinado por técnico competente e, no seu caso, visado colexialmente, unha vez culminadas as obras e instalacións. O referido certificado acreditará que coas instalacións ou obras de acondicionamento executadas non se menoscaba o cumprimento da normativa sectorial de aplicación vixente, o Código Técnico da Edificación, a normativa reguladora da protección contra incendios, o Regulamento electrotécnico para baixa tensión, a normativa vixente en materia de protección contra o ruído e a contaminación acústica, a normativa en vigor sobre accesibilidade e supresión de barreiras arquitectónicas, a normativa sanitaria, o cumprimento das determinacións contidas nas ordenanzas e regulamentos municipais e no Planeamento Xeral urbanístico do Concello e, no seu caso, o cumprimento do artigo 5 da Lei 13/2010, do comercio interior de Galicia ou norma que o substitúa. Deberá achegarse a comunicación no modelo normalizado que se inclúe no anexo III desta ordenanza e que abrangue ademais da documentación relacionada no artigo 7, a seguinte: 1. Copia ou referencia exacta do título xurídico habilitante cuxa titularidade se transmite (licenza urbanística, de obras, de actividade de apertura ou posta en funcionamento, comunicación previa ou declaración responsable). 2. Fotocopia do NIF/ NIE do/a anterior titular e do/a novo/a titular.3. Sinatura do/da anterior e do/da novo/a titular en transmisións inter-vivos, ou, no seu caso, a documentación acreditativa da transmisión mortis-causa.1. Deberá achegarse xunto coa solicitude de licenza comunicada que deberá obrigatoriamente formularse no modelo normalizado que se incorpora no anexo III desta ordenanza, e que abrangue, ademais da documentación relacionada no artigo 7, e segundo corresponda, a seguinte: a) Plano de situación e localización do inmoble no que se solicita a obra. b) Orzamento debullado ou por partidas das obras que se pretenden executar que deberá ter en conta a ordenanza fiscal en vigor. c) Fotografías do estado actual do inmoble, exteriores ou interiores segundo proceda. d) Copia ou referencia exacta da licenza de apertura, comunicación do cambio de titularidade ou declaración responsable que ampare a actividade ou servizo que se desenvolva ou preste, no caso de obras interiores en locais; licenza de vao permanente, rótulo ou toldo, no caso de obras menores referidas a estes elementos e/ou licenza de acometida de auga e/ou sumidoiro, no caso de obras menores de rede interior. e) Nas solicitudes de intervencións menores de reparación de cuberta achegáranse á solicitude, canda menos, dúas fotografías recentes nas que se poida apreciar, en conxunto, con exactitude e claridade, a situación actual e volumetría da edificación coa cuberta ou tellado que se pretende reparar ou limpar.2. Obrigatoriamente, deberanse conservar as características de construción e compositivas das edificacións e o deseño exterior das fachadas nas intervencións menores que lles afecten.3. As reparacións de cuberta non poderán modificar a estrutura portante da edificación existente nin implicar cambios de altura ou de volume do inmoble. Tampouco poderán alterar as pendentes das augas da cuberta.4. Nas solicitudes de obras exteriores en fachadas e cubertas deberase indicar obrigatoriamente na instancia o medio auxiliar a empregar na súa execución. Cando o medio auxiliar a empregar deba colocarse en espazo público deberá solicitar e obter a correspondente autorización específica para a súa ocupación con carácter previo ao inicio das obras.5. Nos procedementos de licenza de tramitación simplificada por actuación comunicada para a execución de obras menores no interior de locais con licenza de apertura ou declaración responsable, unha vez rematadas as obras, deberá obrigatoriamente disporse no local, a disposición do persoal do Concello, de certificación subscrita por técnico competente, acreditativa de que coas obras menores executadas non se menoscaba o cumprimento da normativa sectorial de aplicación vixente, o Código Técnico da Edificación, a normativa reguladora da protección contra incendios, o Regulamento electrotécnico para baixa tensión, a normativa vixente en materia de protección contra o ruído e a contaminación acústica, a normativa en vigor sobre accesibilidade e supresión de barreiras arquitectónicas, a normativa sanitaria, o cumprimento das determinacións contidas nas ordenanzas e regulamentos municipais e no Planeamento Xeral urbanístico do Concello e, no seu caso, o cumprimento do artigo 5 da Lei 13/2010, do comercio interior de Galicia. Capítulo IV Procedemento e réxime xurídico 1. Formalización e presentación.1.1. Tanto as declaracións responsables como as comunicacións do cambio de titularidade reguladas na presente ordenanza, deberán formalizarse obrigatoriamente no impreso normalizado incluído no anexo III correspondente.1.2. Presentaranse debidamente cumprimentados no rexistro do Concello, nas oficinas desconcentradas que se poidan determinar, en calquera dos rexistros ou por calquera medio válido consonte ao artigo 38 da lei 30/1992, do 26 de novembro, do réxime xurídico das administracións públicas e do procedemento administrativo común, incluído o portelo único, por vía electrónica e a distancia, cando sexa posto en funcionamento.1.3. A data que conste no selo do rexistro de entrada correspondente segundo o disposto no parágrafo precedente, presumirá a data de inicio da actividade agás que na instancia se signifique outra data distinta.1.4. Cando deban realizarse diversas actuacións relacionadas coa mesma actividade comercial ou de servizos prevista no anexo do Real Decreto-lei 25/2012, do 25 de maio ou no mesmo local en que se desenvolve tal actividade, tramitarase unha única declaración responsable que abranga tanto a actividade como a instalación e acondicionamento no seu caso.1.5. A correcta e completa formalización, segundo os requisitos esixidos nos artigos reguladores, da declaración responsable ou da comunicación do cambio de titularidade habilita para o exercicio inmediato da actividade ou prestación de servizo e no seu caso para a execución da instalación ou as obras de acondicionamento declaradas responsablemente sen necesidade de ditar resolución administrativa expresa confirmatoria ou habilitante. No suposto de comunicacións de cambio de titularidade a habilitación para continuar executando a obra ou desenvolvendo a actividade queda suxeita ás condicións e medidas correctoras impostas na licenza ou declaración responsable que se transmite.1.6. A persoa declarante ou a nova titular, ademais da manifestación responsable da certeza do declarado, deberá posuír no local comercial, a disposición do persoal técnico inspector municipal, a documentación que se determina na presente ordenanza e facilitará o acceso ao local e ás instalacións ao devandito persoal municipal para as inspeccións, verificacións e comprobacións oportunas.2. Emenda ou mellora da declaración ou comunicación. Recibida a declaración responsable ou a comunicación do cambio de titularidade, se o servizo tramitador aprecia insuficiencia emendable nos datos achegados ou na documentación presentada requirirá, ao abeiro do artigo 71 da lei 30/1992, do 26 de novembro, do réxime xurídico das administracións públicas e do procedemento administrativo común, á persoa declarante ou ao novo suxeito titular a súa emenda no prazo de dez días hábiles con advertencia expresa de que, de non facelo, teráselle por desistido/da da súa petición, previa resolución que deberá ser ditada no termos previstos no artigo 42 da lei 30/1992, do 26 de novembro, do réxime xurídico das administracións públicas e do procedemento administrativo común. A persoa declarante ou o novo suxeito titular poderán instar unha ampliación do prazo se no termo concedido non puidera emendar a deficiencia. A ampliación deberá solicitarse obrigatoriamente a través do modelo normalizado recollido no anexo III desta ordenanza e sempre antes do vencemento do prazo outorgado. Neste caso, entenderase concedida sen necesidade de ditar resolución administrativa confirmatoria por un prazo de cinco días.3. Efectos xurídicos e consecuencias 3.1. A presentación da declaración responsable, co conseguinte efecto habilitante a partir do intre da súa presentación para o inicio da actividade e no seu caso da instalación ou acondicionamento, non prexulgará de xeito algún a situación e efectivo acomodo das condicións do establecemento á normativa aplicable, nin limitará o exercicio das competencias municipais de comprobación, control, inspección e sancionadoras.3.2. As declaracións responsables ou comunicacións de cambio de titularidade que se acheguen incompletas, incorrectas ou erróneas non producirán efectos xurídicos. Tampouco producirán efectos xurídicos as declaracións responsables relativas ao desenvolvemento de actividades que infrinxan o réxime de usos previstos no plans territoriais ou urbanísticos vixentes.3.3. En ningún caso se entenderan adquiridas por silencio administrativo facultades ou autorizacións en contra da lexislación ou do planeamento urbanístico aplicable. A declaración responsable ou a comunicación do cambio de titularidade non eximen da obtención das licenzas e autorizacións que esixa calquera norma sectorial nin do deber de presentación doutras declaracións, comunicacións ou inscricións en rexistros que a devandita normativa impoña para o desenvolvemento da actividade ou a prestación do servizo de que se trate.3.4. Só poderá utilizarse o procedemento de declaración responsable para as actividades, instalacións e obras de acondicionamento relacionadas no artigo 4 desta norma, nos supostos e coas condicións e requisitos que se establecen na presente ordenanza e na lexislación de desenvolvemento e transposición da Directiva 2006/123/CE. As restantes obras, actividades e servizos quedarán suxeitas ao procedemento de licenza municipal previa por mor da súa incidencia urbanística, medio-ambiental ou de interese xeral, e serán tramitadas consonte á lexislación que sexa de aplicación segundo a actividade de que se trate.3.5. O sistema de acceso á libre prestación de actividades e servizos e o particular réxime procedimental que se pauta pola presente ordenanza non exonera, aos prestadores de servizos e titulares das actividades, nin aos promotores de instalacións e obras de acondicionamento, das obrigas de carácter tributario, fiscal, administrativo e de orde civil que se estabelecen no ordenamento xurídico vixente. Tampouco poderán ser invocadas as declaracións responsables nin as comunicacións de cambio de titularidade para diminuíren ou excluíren a responsabilidade civil ou penal en que puideran ter incorrido os titulares no exercicio das actividades autorizadas coa presentación da declaración ou da comunicación.3.6. As declaracións responsables e as comunicacións de cambio de titularidade producirán efectos entre o Concello e os suxeitos solicitantes e non alterarán as situacións xurídicas entre estes e as demais persoas.3.7. Os efectos habilitantes inmediatos para o inicio das actividades e prestación de servizos, ou mesmo para a execución de instalacións e obras de acondicionamento, que xeran as declaracións responsables ou os cambios de titularidade regulados pola presente ordenanza, deixarán a salvo, sempre, o dereito de propiedade e entenderase que autorizan o desenvolvemento da actividade sen prexuízo de terceiros. En todo caso, serán de tracto sucesivo e, nas condicións sinaladas nesta ordenanza, as declaracións responsables e comunicacións posteriores deixarán sen efecto as anteriores sempre que as actividades ou servizos se desenvolvan efectivamente.3.8. Carecerán de efectos xurídicos as declaracións responsables ou as comunicacións de cambio de titularidade que pretendan levar a cabo unha ocupación do dominio público ou desenvolver unha actividade que leve consigo un uso común especial daquel así como aquelas que teñan impacto sobre o patrimonio histórico- artístico.3.9. A modificación ou ampliación dunha actividade suxeita a declaración responsable ou obxecto dunha comunicación de cambio de titularidade requirirá a presentación da nova solicitude correspondente, segundo o caso, debendo achegase ou dispor da documentación técnica referida aos aspectos afectados pola modificación.3.10. As autorizacións declaradas poderán ser transmisibles, pero o anterior e o novo titular deberán comunicalo por escrito ao Concello, nos termos sinalados na presente ordenanza. De non facelo, ámbolos quedarán suxeitos ás responsabilidades que se poidan derivar do desenvolvemento da actividade.3.11. Consonte co disposto na alínea 4 do artigo 71. bis da lei 30/1992, do 26 de novembro, do réxime xurídico das administracións públicas e do procedemento administrativo común, a inexactitude, falsidade ou omisión, de carácter esencial, en calquera dato, manifestación ou documento que se achegue ou incorpore a unha declaración responsable ou a unha comunicación de cambio de titularidade, ou a súa falta de presentación ante a Administración competente, determinará a imposibilidade de continuar co exercicio do dereito ou da actividade afectada dende o momento en que se teña constancia de tales feitos, sen prexuízo das responsabilidades penais, civís ou administrativas a que houbera lugar. Asemade, a resolución da Administración Pública que declare tales circunstancias poderá determinar a obriga do interesado de restituír a situación xurídica ao momento previo ao recoñecemento ao exercicio do dereito ou ao inicio ou reanudación da actividade correspondente, así como a imposibilidade de instar un novo procedemento co mesmo obxecto durante un período de tempo determinado, todo isto consonte aos termos establecidos nas normas sectoriais de aplicación.3.12. A mesma consecuencia determinada no apartado anterior acontecerá: a) Nas declaracións responsables, cando a instalación, obra de acondicionamento, actividade ou o servizo que se pretendan desenvolver ou prestar non se atopen incluídas dentro das que son obxecto da devandita declaración segundo o artigo 4 desta ordenanza; b) Nas comunicacións de cambio de titularidade, cando non exista título xurídico habilitante anterior obxecto de transmisión ou falte a sinatura do/a anterior titular, e tamén no caso de que a actividade non se atope incluída entre as que son susceptibles de transmisión por se tratar dunha licenza que atinxa ás cualidades do suxeito, ao exercicio de actividades sobre bens de dominio público ou cando o número das licenzas outorgables fose limitado. Nestes supostos, na resolución de ineficacia ditada polo órgano competente a proposta do servizo tramitador lembrarase a obriga de cesamento da actividade ou servizo irregularmente declarado ou comunicado, dando por concluído o expediente coa remisión ao servizo de disciplina urbanística competente para a adopción das medidas procedentes para garantir o cesamento efectivo e inmediato da actividade, con clausura e precinto, no seu caso, do local ou da actividade ou servizo por parte da Policía Local, adopción das mediadas sancionadoras e/ou de reposición da legalidade urbanística que poidan corresponder e no seu caso, requirimento á persoa solicitante para que solicite a oportuna licenza.3.13. Naqueles supostos nos que se declaren responsablemente instalacións ou obras de acondicionamento xuntamente coa actividade, non poderá ser iniciada esta ata o total remate da instalación ou obra, o que se certificará por técnico competente. Nestes supostos de declaración conxunta as obras e instalacións deberán estar rematadas e iniciarse a actividade ou a prestación do servizo no prazo máximo de tres meses contados dende o día seguinte á presentación da declaración.3.14. Considerarase en todo caso como instalación obra de acondicionamento ou actividade ilegal, non autorizada ou carente de título xurídico habilitante, a desenvolvida ao abeiro dunha declaración responsable ou dunha comunicación de cambio de titularidade que segundo a regulación prevista resulte ineficaz.3.15. Os datos contidos nas declaracións responsables e comunicacións de cambio de titularidade, ao igual que os contidos nas licenzas de apertura de establecementos públicos, serán comunicados á Dirección Xeral con competencia en materia de comercio da Xunta de Galicia, para os efectos da súa inscrición no Rexistro Galego de Comercio, naqueles casos en que legalmente proceda.4. Extinción e caducidade 4.1. Os dereitos derivados de declaracións responsables ou das comunicacións de cambio de titularidade quedarán sen efecto de se incumpriren as condicións a que estivesen subordinadas e extinguiranse no caso de renuncia do/da declarante ou novo/a titular.4.2. O prazo establecido para a implantación da actividade ou a prestación do servizo suxeitos ao réxime da declaración responsable ou para a continuación da actividade económica ou urbanística nos casos de comunicación de cambio de titularidade, poderá ser obxecto de prórroga a instancia do titular e con anterioridade á súa conclusión. A prórroga deberá solicitarse a través do modelo normalizado correspondente contido no anexo III desta ordenanza, e entenderase concedida, sen necesidade de ditar resolución administrativa confirmatoria, por unha soa vez e por un prazo igual ao inicialmente fixado na declaración ou comunicación de que se trate.4.3. Así mesmo, e previa audiencia da persoa interesada, poderá declararse a caducidade da declaración responsable ou da comunicación do cambio de titularidade nos seguintes supostos: a) Cando non se iniciase o desenvolvemento da actividade económica ou urbanística, ou a prestación do servizo, de que se trate no prazo de tres meses contados dende a data de inicio sinalada ou no seu defecto dende a data de presentación da instancia segundo o disposto no artigo 11.1.3 desta ordenanza. b) Cando se interrompa o desenvolvemento da actividade ou a prestación do servizo por tempo superior a tres meses. A declaración da caducidade extinguirá os dereitos derivados da declaración responsable ou da comunicación do cambio de titularidade impedindo o seu exercicio, deixando sen efecto, neste último suposto, o título xurídico cuxa titularidade foi transmitida e impedindo, en todo caso o exercicio da actividade ou a prestación do servizo.1. Formalización e presentación 1.1. Para a obtención das licenzas que habiliten a execución das obras menores relacionadas no artigo 6 desta norma, arbítrase un procedemento simplificado no que o solicitante deberá comunicar ao Concello a intención de levalas a cabo cunha antelación mínima de quince días hábiles á prevista para o inicio das obras. A devandita comunicación deberá formalizarse no impreso normalizado previsto no anexo III xunto coa restante documentación completa esixida en función da obra en concreto de que se trate. Presentarase debidamente cumprimentado no rexistro do Concello, nas oficinas desconcertadas que se poidan determinar, en calquera dos rexistros ou por calquera medio válido consonte ao artigo 38 da lei 30/1992, do 26 de novembro, do réxime xurídico das administracións públicas e do procedemento administrativo común, incluído o portelo único, por vía electrónica e a distancia, cando sexa posto en funcionamento.1.2. A data que conste no selo do rexistro de entrada correspondente segundo o disposto no parágrafo precedente, considerarase a data de inicio do cómputo do prazo establecido para que se obteña a licenza e a comunicación produza efectos xurídicos, agás nos supostos previsto no punto 2.2 deste artigo nos que o prazo se computará dende a data na que conste presentada toda a documentación completa.2. Procedemento.2.1. Unha vez axuizada polos servizos técnicos e xurídicos da área de urbanismo a solicitude e documentación achegada, cando resulten estas incompletas ou deficientes requirirase, ao abeiro do artigo 71 da lei 30/1992, do 26 de novembro, do réxime xurídico das administracións públicas e do procedemento administrativo común, á persoa solicitante para que nun prazo de dez días hábiles proceda á súa emenda, con advertencia expresa de que, de non facelo, teráselle por desistida da súa petición e arquivarase o expediente sen máis trámite, previa resolución que deberá ser ditada no termos previstos no artigo 42 da devandita lei 30/1992, do 26 de novembro. A persoa solicitante poderá instar unha ampliación do prazo se no termo concedido non puidera emendar a deficiencia. A ampliación deberá solicitarse a través do modelo normalizado recollido no anexo III desta ordenanza e sempre antes do vencemento do prazo outorgado. Neste caso, entenderase concedida sen necesidade de ditar resolución administrativa confirmatoria por un prazo de cinco días.2.2. De estimarse que a obra menor solicitada a través do procedemento simplificado de actuación comunicada non está dentro das susceptibles de acollerse a el segundo o artigo 6 desta ordenanza, no prazo non superior a quince días dende a data de presentación, darase conta desta circunstancia ao suxeito promotor e requiriráselle, ao abeiro do artigo 71 da lei 30/1992, do 26 de novembro, do réxime xurídico das administracións públicas e do procedemento administrativo común, para que un prazo de dez días hábiles proceda á mellora da súa petición mediante a presentación do modelo correspondente á solicitude de licenza de obras menores por procedemento ordinario xunto coa documentación que se estime necesaria no seu caso. Nese mesmo acto, advertiráselle expresamente que de non facelo, teráselle por desistido da súa petición, facéndoselle constar, expresamente, a ineficacia da solicitude cursada para amparar o inicio das obras comunicadas, e arquivarase o expediente sen máis trámite, previa resolución que deberá ser ditada no termos previstos do artigo 42 da lei 30/1992, do 26 de novembro. O prazo de dez días hábiles para a mellora da petición regulado neste precepto non poderá ser susceptible de ampliación.2.3. En todo caso, a resolución extemporánea que declare a ineficacia das solicitudes relacionadas neste precepto, será plenamente válida e eficaz e producirá os efectos xurídicos determinados no epígrafe 3.2 deste artigo.2.4. Transcorrido o prazo de quince días hábiles dende a solicitude completa e correcta, a comunicación efectuada producirá tódolos efectos xurídico-administrativos e entenderase concedida a licenza urbanística, habilitando á/ao solicitante para o inicio das obras, sen necesidade de ditar resolución administrativa confirmatoria ou habilitante. O expediente completarase cunha dilixencia de “conforme” asinada pola oficina técnica e polo servizo xestor correspondentes, dándose por concluso o procedemento e arquivándose o expediente sen máis trámite, sen prexuízo das liquidacións tributarias procedentes.2.5. A execución de obras menores que non figuren dentro do ámbito de aplicación desta ordenanza, requirirá da previa solicitude e obtención da correspondente licenza urbanística tramitada consonte ao procedemento ordinario con resolución expresa, que se regula no ordenamento urbanístico vixente, sen prexuízo da incorporación como anexo III da presente ordenanza dos tipos de modelos de instancia normalizados.3. Efectos xurídicos.3.1. En ningún caso entenderanse adquiridas por silencio administrativo licenzas, facultades ou autorizacións en contra da lexislación ou do planeamento urbanístico aplicable.3.2. En consecuencia, carecerán de efectos xurídicos as solicitudes de licenzas de obras menores por actuación comunicada: — Que se acheguen incompletas, incorrectas ou erróneas. — Que se refiran a obras non incluídas no eido de aplicación determinado nos artigos 6 da presente ordenanza. — Que proxecten levar a cabo unha ocupación do dominio público ou unha actividade que conleve un uso común especial do mesmo. As obras executadas ou que se executen ao abeiro destas solicitudes reputaranse como non amparadas por licenza e darán lugar á adopción inmediata da medidas de reposición da legalidade e sancionadoras previstas no ordenamento xurídico-urbanístico aplicable, mesmo, no seu caso, con esixencia de danos e perdas. No caso de que non se atenda a orde de suspensión e se continúen realizando as obras, o Concello adoptará as medidas legalmente oportunas para garantir a efectividade da orde ditada. Non haberá lugar a indemnización a favor do solicitante se este tivera iniciado as obras e se ordenase posteriormente a súa demolición, por mor do silencio administrativo contra legem en materia urbanística.3.3. As obras autorizadas pola licenza menor obtida polo procedemento simplificado de actuación comunicada limitaranse exclusivamente a aquelas que se sinalen na solicitude e documentación achegada. En ningún caso a licenza concedida autoriza a colocación nos espazos públicos de calquera elemento auxiliar da obra, obxectos ou materiais; a cal requirirá da solicitude e obtención da correspondente autorización específica e previa de ocupación.3.4. As licenzas de obras menores obtidas a través do procedemento de actuación comunicada, entenderanse outorgadas salvo o dereito de propiedade e sen prexuízo do de terceiros e só producirán efectos entre o Concello e a persoa solicitante e non alterarán as situacións xurídicas entre esta e as demais persoas. Asemade, estas licenzas non poderán seren invocadas para excluír o diminuír a responsabilidade civil ou penal en que tivesen incorrido os seus titulares.3.5. O procedemento simplificado regulado neste artigo non exonera ao/s titular/es da/s licenza/s das súas obrigas de carácter tributario, fiscal, administrativo ou civil establecidas na normativa de aplicación.3.6. A persoa promotora deberá cubrir a responsabilidade técnica a que haxa lugar e dará cumprimento a cantas disposicións vixentes en materia de edificación, seguridade e saúde no traballo deban ser observadas. Asemade, extremará as precaucións para evitar riscos ás persoas e ás cousas quedando obrigada a reparar os danos que por mor da execución das obras autorizadas se puideran irrogar nos espazos ou servizos públicos. En todo momento, deberá ter a disposición do persoal técnico e dos/as inspectores dos servizos municipais e da Policía Local a copia selada polo rexistro administrativo da solicitude e da documentación remitida, e facilitará o acceso as obras ao devandito persoal municipal para as inspeccións, verificacións e comprobacións oportunas.3.7. As licenzas de obras menores tramitadas polo procedemento simplificado de actuación comunicada poderán ser transmisibles, pero o antigo e o novo titular deberán comunicalo por escrito ao Concello. Se non o fan, ámbolos dous quedarán suxeitos ás responsabilidades que se poidan derivarase.4. Prazo, prórroga e caducidade 4.1. As obras menores autorizadas a través do procedemento simplificado de actuación comunicada deberán realizarse no prazo máximo de tres meses desde a data de inicio. A data de inicio será a que resulte do cómputo do prazo de quince días hábiles contados dende o seguinte ao da presentación de toda a documentación completa no rexistro nos termos indicados no apartado 1 deste artigo.4.2. O prazo máximo establecido para a finalización das obras autorizadas, poderá ser obxecto de prórroga, por unha soa vez, a instancia do titular parte e con anterioridade á súa conclusión. A prórroga deberá solicitarse, obrigatoriamente, a través do modelo normalizado correspondente contido no anexo III desta ordenanza, previa xustificación, no seu caso, do pagamento da taxa correspondente, e entenderase concedida, sen necesidade de ditar resolución administrativa confirmatoria ou habilitante, por unha soa vez e por un novo prazo de tres meses. O expediente completarase cunha dilixencia de conforme asinada polo servizo técnico xestor, dándose por concluso o procedemento e arquivándose o expediente sen máis trámite, sen prexuízo das liquidacións tributarias procedentes.4.3. Transcorrido o prazo máximo outorgado para a execución das obras autorizadas sen que estas se remataran, o órgano municipal competente para outorgar licenza, ou órgano de goberno en quen delegue, declarará, de oficio ou a instancia de calquera persoa, e previa tramitación de expediente contraditorio con audiencia á persoa titular, a caducidade da licenza concedida.5. Extinción e revisión 5.1. As licenzas de obras menores a través do procedemento simplificado de actuación comunicada extinguiranse no caso de renuncia da persoa titular.5.2. A súa revogación, revisión ou anulación rexerase pola normativa xeral e específica urbanística aplicable Capítulo V Inspección, verificación e control posterior de actividades, obras e servizos.1. O Concello, ademais da verificación inicial da instancia e da documentación achegada por parte do rexistro municipal e do órgano xestor, realizará, a través dos servizos técnicos de inspección e da policía local, as actividades de comprobación, control e inspección que sexan necesarias das actividades e obras suxeitas aos réximes de declaración responsable ou comunicación pautados na presente ordenanza, consonte ao previsto no artigo 71 bis da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, e ditará, de ser procedente, a resolución que declare a omisión de carácter esencial, a inexactitude ou a falsidade, en calquera dato, manifestación ou documento que se achegue ou incorpore a unha declaración responsable ou comunicación previa, así como a non presentación destas ante o Concello.2. A concorrencia de supostos de omisión, inexactitude ou falsidade de carácter esencial, en calquera dato, manifestación ou documento que se achegue ou incorpore a unha declaración responsable ou a unha comunicación previa, ou a non presentación ante a Administración competente da declaración responsable ou da comunicación previa, determinará, con carácter xeral, a imposibilidade de continuar co exercicio do dereito ou da actividade afectada dende o intre en que se teña constancia de tales feitos, sen prexuízo das responsabilidades penais, civís ou administrativas a que houbera lugar.3. A resolución administrativa que declare tales circunstancias disporá, sen máis trámite, o cesamento inmediato da actividade e a clausura do establecemento e poderá determinar a obriga do interesado de restituír a situación xurídica ao momento previo ao exercicio do dereito ou actividade correspondente, así como a imposibilidade de instar un novo procedemento co mesmo obxecto durante un período de tempo determinado. Todo isto nos termos establecidos nas normas sectoriais que resultaran de aplicación.4. No suposto de infracción das disposicións da presente ordenanza reguladoras do procedemento simplificado de licenzas para obras e instalacións menores por actuación comunicada, a resolución administrativa que declare tal circunstancia e a ineficacia da comunicación deberá ditarse no prazo de quince días a contar da solicitude, e decretará, no seu caso, a suspensión das obras se estas fosen iniciadas 5. En todo caso, a resolución extemporánea por ser ditada unha vez transcorrido o prazo de quince días, que declare a ineficacia das licenzas comunicadas, será plenamente válida e eficaz, e non haberá lugar a indemnización ao favor do comunicante, no suposto de que iniciada a execución das obras se ordenase posteriormente a suspensión de actividades ou a demolición do realizado, por mor do silencio negativo “contra legem” en materia urbanística.6. No exercicio da función inspectora permanente das actividades e servizos, o Concello poderá tamén ordenar a execución de medidas correctoras para manter as condicións de tranquilidade, seguridade, e salubridade e as demais impostas nos títulos habilitantes ou pola lexislación urbanística e sectorial de aplicación.7. Os proxectos achegados ás solicitudes de licenza e os que sustenten declaracións responsables ou comunicacións formalizadas consonte ao determinado nesta ordenanza, adquirirán o carácter de documentos públicos e da exactitude e veracidade dós datos técnicos consignados nos mesmos responderá o autor a tódolos efectos. Sen prexuízo da resolución que determine a imposibilidade de continuar co exercicio do dereito ou da actividade afectada e das posibles medidas para restitución da legalidade á situación xurídica previa ao exercicio do dereito ou da actividade e do resarcimento de danos e perdas, se os feitos fosen constitutivos dunha infracción administrativa tipificada na lexislación vixente, o Concello, a través do correspondente expediente sancionador, imporá as sancións correspondentes aos suxeitos responsables.1. O procedemento de verificación do cumprimento da presente ordenanza constará das seguintes fases: 1.1. Control inicial da solicitude e documentación polo rexistro e órgano xestor.1.2. Verificacións polo persoal técnico.2. O persoal facultativo do concello será o encargado da actividade de verificación e comprobación de que as instalacións, actividades, servizos e usos do solo se axustan ao previsto nesta ordenanza e ao ordenamento xurídico vixente.3. Este persoal, no exercicio das súas funcións, terá a consideración de axente da autoridade e estará capacitado, con este carácter, para requirir e examinar toda clase de documentos relativos á actividade ou obra, para comprobar a adecuación das actividades e servizos á normativa urbanística e sectorial aplicable e para reclamar de tódalas partes relacionadas coa actividade e servizo inspeccionado, cos colexios profesionais correspondentes e con calquera outro organismo oficial con competencia na materia canta información, documentación e axuda material precise para o adecuado cumprimento das súas funcións.4. Os inspectores estarán autorizados para acceder, previa identificación, sen previo aviso e en calquera momento a predios, locais, e demais instalacións e establecementos abertos ao público ou nos que se desenvolvan actividades ou servizos comunicados ou licenciados, suxeitos á súa actuación inspectora, a fin de comprobar o cumprimento do disposto na presente ordenanza.5. Os feitos constatados polo persoal adscrito ás funcións da inspección e vixilancia no exercicio das competencias propias gozarán de valor probatorio e presunción de veracidade, sen prexuízo das probas que en defensa dos respectivos dereitos ou intereses poidan sinalar ou achegar os propios administrados.6. O resultado da actividade inspectora de servizos e actividades documentarase en actas, segundo modelo que se recolle no anexo II e que conterá en todo caso os seguintes datos: a) O lugar, data e hora da súa formulación. b) Identificación persoal dos actuarios que a subscriban. c) Descrición sucinta da documentación posta a disposición, e dos elementos esenciais da situación do local e do exercicio da actividade, con expresión dos feitos e circunstancias con transcendencia. d) Constancia da procedencia de inspección complementaria por técnico municipal competente. e) Nome, apelidos, número de documento nacional de identidade e domicilio da persoa ou persoas con quen se entenden as actuacións e o carácter da representación con que interveñen, sexan titulares da actividade, promotores, propietarios, construtores, responsables, empregados, técnicos, usuarios ou os seus representantes legais. f) Sinatura do inspector ou vixilante que as levantase e da persoa que, de entre as citadas no número anterior, estivese ao cargo da actividade inspeccionada, sen que o asinamento implique aceptar o seu contido. Cando esta persoa se negase a subscribila farase constar tal circunstancia, ao igual que nos supostos de ausencia de persoas coas que poidan entenderse as actuacións.7. O Concello elaborará anualmente un plan de inspección e control de actividades declaradas responsablemente, dos cambios de titularidade comunicados e das obras por licenzas comunicadas, a instancia dos servizos técnicos e xurídicos municipais da área de disciplina urbanística, con atribucións na inspección urbanística, medio ambiental e policía administrativa, que será aprobado por Decreto do Concelleiro de goberno responsable da área.1. Os titulares das actividades e prestadores de servizos así coma, no seu caso, os promotores das obras de acondicionamento e instalación, ademais da obriga de conservar no local no que se desenvolve a actividade a documentación preceptiva subscrita por persoal técnico competente a disposición do persoal técnico, inspectores municipais, deberá prestar a colaboración necesaria aos inspectores e técnicos municipais, a fin de permitirlles realizar calquera tipo de medicións, exames, controis, tomas de mostras e recollida de información necesaria para o cumprimento das súas funcións.2. Asemade poderán ser requiridos para achegar ao Concello copia auténtica da documentación técnica acreditativa da concorrencia dos requisitos establecidos na normativa vixente para acceder ao recoñecemento dun dereito ou facultade ou para o seu exercicio.1. Calquera persoa física ou xurídica poderá denunciar, diante o Concello e por escrito, as actividades e servizos que se executen infrinxindo as disposicións da presente ordenanza ou da normativa regulador a do libre acceso á prestación de servizos.2. De resultaren temerariamente infundados os feitos denunciados, o Concello poderá requirir ao denunciante os gastos que se orixinen pola inspección que o Concello execute.1. Os correspondentes modelos de declaración responsable, comunicación de cambio de titularidade e de licenzas para obras e instalacións menores por actuación comunicada, manteranse permanentemente publicados e actualizados na páxina web municipal. Os suxeitos promotores dos expedientes que á entrada en vigor da presente ordenanza se encontren en tramitación neste Concello e se refiran a actuacións que entren no seu ámbito de aplicación poderán acollerse aos procedementos regulados na presente ordenanza, achegando para iso a documentación esixida na mesma previa desistencia da solicitude de licenza. Disposición derrogatoria Quedan derrogadas cantas disposicións municipais de igual ou inferior rango se opoñan ao que se establece na presente ordenanza. Disposición derradeira. A presente ordenanza entrará en vigor ao día seguinte da súa publicación íntegra no Boletín Oficial da Provincia, sempre que tivese transcorrido o prazo previsto no artigo 65.2 da Lei 7/1985, de 2 de abril, reguladora das bases do réxime local.